Ego Berta, uxor quondam Hugonis de Marciliaco, concedo huic sancto Marciniacensi coenobio, ubi mihi sepulturam elegi et ad quod divina pietas me migratam a saeculo paulo ante vocavit, vineas et terram quae haereditario jure in alodium hactenus pacifice ac sine omni calumnia habui, ea conditione ut procuratores praesentis coenobii habeant et absque omni calumnia possideant. His adjicio unum mansum apud villam de Scola quem tenet Willelmus de Scola. Hoc donum facio ego Berta et cartam scribi jubeo ut ratum sit et sine calumnia firmum maneat sanctimonialibus hujus loci in tenorem et possessionem inconcussam. Factum anno millesimo centesimo trigesimo sexto ab incarnatione Domini, in manu Archimbaldi prioris hujus loci sub testibus annotatis; S. Bernardi de Verneio; S. Stephani de Felgiis; S. Stephani de Verneio; S. Johannis praesbyteri de Sancto Germano; S. Stephano de Vaiveriis; S. Bernardi cellerarii; S. Willelmi nepotis ejus.